open-index/open-wikipedia-markdown huggingface dataset:
নাগোদ রাজ্য

**নাগোদ রাজ্য** ('নাগৌদ' বা 'নাগোধ' নামেও পরিচিত) ছিলো ব্রিটিশ শাসিত ভারতে অবস্থিত একটি দেশীয় রাজ্য। রাজ্যটি বর্তমানে ভারতের মধ্যপ্রদেশ রাজ্যের সাতনা জেলায় অবস্থিত৷ খ্রিস্টীয় অষ্টাদশ শতাব্দী অবধি এটি রাজধানী উঞ্চেহরার নাম অনুসারে *উঞ্চেহরা রাজ্য* নামে পরিচিত ছিল।

## ইতিহাস
১৩৪৪ খ্রিস্টাব্দে রাজা বীররাজ জুদেব বর্তমান সাতনা অঞ্চলের নরো দুর্গ থেকে অন্যান্য সমস্ত দখলদারদের সরিয়ে নিজের দুর্গ দখল করেন এবং উচ্চকল্প নামে একটি শহর প্রতিষ্ঠা করেন। এই শহরই পরবর্তীকালে উঞ্চেহরা নাম পায়। ১৭২০ খ্রিস্টাব্দে নতুন রাজধানীর নাম অনুসারে রাজ্যটির নাম নাগোদে বদলে যায়। ১৮০৭ খ্রিস্টাব্দে এটি পান্না রাজ্যের সামন্ত রাজ্যে পরিণত হয় এবং প্রকাশিত সনদে এটিকে ওই রাজ্যের অংশীভূত করা হয়। ১৮০৯ খ্রিস্টাব্দে লাল শিবরাজ সিংহকে নতুন সনদ অনুযায়ী রাজ্যের রাজা ঘোষণা করা হয়। ১৮২০ খ্রিস্টাব্দে বেসিনের চুক্তি স্বাক্ষরিত হলে নাগোদ রাজ্যটি একটি ব্রিটিশ করদ রাজ্যে পরিণত হয়।

রাজা বলভদ্র সিংকে ১৮৩১ নিজের ভাইকে হত্যা করার অভিযোগের ভিত্তিতে গ্রেপ্তার করা হয়। রাজার অভাবে রাজ্যের আইন শৃঙ্খলা এবং নিরাপত্তার অভাব দেখা দিলে ১৮৪৪ খ্রিস্টাব্দে ব্রিটিশ সরকার অর্থনৈতিক মন্দার অজুহাতে এই রাজ্যটি প্রশাসনিকভাবে দখল করেন। সঠিক সময়ে রাজা রাঘবেন্দ্র সিং তার রাজ্য পুনরুদ্ধার করেন। ১৮৫৭ খ্রিস্টাব্দে সিপাহী বিদ্রোহের সময় রাজার ব্রিটিশ আনুগত্যের ফলে রাজ্যটি ধানওয়াল পরগনা লাভ করে। ১৮৬২ সনদ জারি করিয়ে রাজ্যটির অপুত্রক রাজাদের দত্তকপুত্র গ্রহণের অধিকার নিশ্চিত করা হয় এবং ১৮৬৫ স্বাধীনভাবে স্থানীয় রাজাকে পুনঃপ্রতিষ্ঠা করা হয়। নাগোদ রাজ্যটি ছিল মধ্য ভারত এজেন্সির বাঘেলখণ্ড এজেন্সির অন্তর্গত।
 ১৮৭১ থেকে ১৯৩১ খ্রিস্টাব্দ পর্যন্ত এই রাত্রে সহ আশেপাশের একাধিক দেশীয় রাজ্যকেপুনরায় বুন্দেলখন্ড এজেন্সির অন্তর্গত করা হয়েছিল। নাগোদের শেষ রাজা হিস হাইনেস শ্রীমন্ত মহেন্দ্র সিং ১৯৫০ খ্রিস্টাব্দের পয়লা জানুয়ারি তারিখে ভারতীয় অধিরাজ্যে অন্তর্ভুক্ত হওয়ার জন্য সম্মতিপত্রে স্বাক্ষর করেন। 

### শাসকবর্গ
রাজ্যটির শাসকগণ রাজা উপাধিতে ভূষিত হতেন, এটি ছিল ১১ তোপ সেলামী রাজ্য। শাসকরা ছিলেন প্রতিহার রাজবংশের উত্তরসূরী।

#### রাজা
*১৬৮৫ – ১৭২০                ফকির শাহ সিং
*১৭২০ – ১৭৪৮                চৈন সিংহ
*১৭৪৮ – ১৭৮০                আহ্লাদ সিং 
*১৭৮০ – ১৮১৮              লাল শিবরাজ সিং
*১৮১৮ – ১৮৩১                বলভদ্র সিং
*১৮৩১ – ২৩ ফেব্রুয়ারি ১৮৭৪      রাঘবেন্দ্র সিং
*২৩ ফেব্রুয়ারি ১৮৭৪ –  ৪ নভেম্বর ১৯২২  যাদবেন্দ্র সিং
*৪ নভেম্বর ১৯২২ – ২৬ ফেব্রুয়ারি ১৯২৬  নরহরেন্দ্র সিং
*২৬ ফেব্রুয়ারি ১৯২৬ – ১৫ আগস্ট ১৯৪৭  মহেন্দ্র সিং

## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:১৪শ শতাব্দীতে ভারতে প্রতিষ্ঠিত
বিষয়শ্রেণী:ভারতের দেশীয় রাজ্য
বিষয়শ্রেণী:সাতনা জেলা
বিষয়শ্রেণী:রাজপুত
বিষয়শ্রেণী:১৯৫০-এ ভারতে বিলুপ্ত
ফ্রান্সিস্কো গেরেরো কার্দেনাস

**ফ্রান্সিস্কো গেরেরো কার্দেনাস** (; জন্ম: ১৯ জুন ১৯৩৪; **ফ্রান্সিস্কো গেরেরো** নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় এলচের হয়ে একজন আক্রমণভাগের খেলোয়াড় হিসেবে খেলেছেন।

১৯৫৭–৫৮ মৌসুমে, ভালেনসিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ১ মৌসুমে ৩টি ম্যাচে অংশগ্রহণ করেছেন। অতঃপর তিনি এলচেতে যোগদান করেন, যেখানে তিনি ১৮ ম্যাচে ২টি গোল করেছেন। এই ক্লাবের হয়ে ৩ মৌসুম অতিবাহিত করে তিনি অবসর গ্রহণ করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৩৪-এ জন্ম
বিষয়শ্রেণী:লা লিগার খেলোয়াড়
বিষয়শ্রেণী:ভালেনসিয়া ফুটবল ক্লাবের খেলোয়াড়
বিষয়শ্রেণী:এলচে ফুটবল ক্লাবের খেলোয়াড়
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
নাদিম খান

**মোহাম্মদ নাদিম খান** (; জন্ম: ১০ ডিসেম্বর, ১৯৬৯) পাঞ্জাবের রাওয়ালপিন্ডি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি, ন্যাশনাল ব্যাংক অব পাকিস্তান, পাকিস্তান অটোমোবাইলস কর্পোরেশন এবং ইংরেজ ক্রিকেটে ডারহাম ক্রিকেট বোর্ডের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন **নাদিম খান**।

## খেলোয়াড়ী জীবন
কার্যকরী স্পিনার হিসেবে শেফিল্ড কলেজিয়েট সি.সি. আই একাদশে খেলেছেন। তার জ্যেষ্ঠ ভ্রাতা মঈন খান পাকিস্তানের সাবেক উইকেট-রক্ষক হিসেবে আন্তর্জাতিক ক্রিকেটে অংশগ্রহণ করেছেন। ১৯৮৬-৮৭ মৌসুম থেকে ২০০২-০৩ মৌসুম পর্যন্ত নাদিম খানের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে দুইটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন নাদিম খান। ১ মে, ১৯৯৩ তারিখে সেন্ট জোন্সে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এরপর, ২৮ জানুয়ারি, ১৯৯৯ তারিখে চেন্নাইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।

## অবসর
ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন তিনি। নভেম্বর, ২০১৭ সালে পাকিস্তান সুপার লীগের বিশেষ প্রাধিকারপ্রাপ্ত দল মুলতান সুলতান্সের ব্যবস্থাপক হিসেবে নিযুক্ত হন। এপ্রিল, ২০১৯ সালে মেক্সিকোয় অনুষ্ঠিত সেন্ট্রাল আমেরিকান ক্রিকেট চ্যাম্পিয়নশীপে মেরিলেবোন ক্রিকেট ক্লাবের (এমসিসি) সদস্যরূপে মনোনীত হন।

৪ জুন, ২০২০ তারিখে তাকে পাকিস্তানের হাই পারফরম্যান্স সেন্টারের পরিচালক হিসেবে মনোনীত করা হয়।

## তথ্যসূত্র

## আরও দেখুন
* রশীদ লতিফ
* মুশতাক মোহাম্মদ
* পাকিস্তানি টেস্ট ক্রিকেটারদের তালিকা
* ১৯৯৮-৯৯ এশিয়ান টেস্ট চ্যাম্পিয়নশীপ
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* পাকিস্তানি একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:করাচির ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:ডারহাম ক্রিকেট বোর্ডের ক্রিকেটার
বিষয়শ্রেণী:ন্যাশনাল ব্যাংক অব পাকিস্তানের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তান অটোমোবাইলস কর্পোরেশনের ক্রিকেটার
বিষয়শ্রেণী:পাকিস্তান ইউনিভার্সিটিজের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:রাওয়ালপিন্ডি থেকে আগত ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:পাকিস্তানি ক্রিকেট প্রশাসক
বিষয়শ্রেণী:পাকিস্তানি ক্রিকেট কোচ
বিষয়শ্রেণী:মুহাজির ব্যক্তি
বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ
আজিজুল হক (রাজনীতিবিদ)

**আজিজুল হক** বাংলাদেশের বগুড়া জেলার রাজনীতিবিদ যিনি তৎকালীন বগুড়া-৮ আসনের সংসদ সদস্য ছিলেন।

## প্রাথমিক জীবন
আজিজুল হক বগুড়া জেলায় জন্মগ্রহণ করেন।

## রাজনৈতিক জীবন
আজিজুল হক ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বগুড়া-৮ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বগুড়া জেলার রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
মোহাম্মদ রুস্তম আলী

**মোহাম্মদ রুস্তম আলী** যিনি **রোস্তম আলী মোল্লা** নামে পরিচিত ছিলেন। ( - ৬ জুন ২০২৩) বাংলাদেশি রাজনীতিবিদ, ভাষা সৈনিক ও মুক্তিযুদ্ধের সংগঠক ছিলেন। যিনি তৎকালীন রংপুর-২১ আসনের সংসদ সদস্য ছিলেন।

## জন্ম ও প্রাথমিক জীবন
রুস্তম আলী  সালে তৎকালীন ব্রিটিশ ভারতের গাইবান্ধার ফুলছড়ির চর দেলুয়াবাড়ি গ্রামে জন্মগ্রহণ করেন। তিনি বসবাস করতেন গাইবান্ধা শহরের পশ্চিমপাড়ায়। বিবাহিত জীবনে তার ৫ ছেলে ও ২ মেয়ে। তার ছেলে মাহামুদুন নবী টুটুল গাইবান্ধা জেলা বাংলাদেশ জাতীয়তাবাদী দলের সাধারণ সম্পাদক।

## কর্মজীবন
রুস্তম আলী শিক্ষক হিসেবে কর্মজীবন শুরু করে সাঘাটা পাইলট উচ্চ বিদ্যালয়ের অধ্যক্ষ থেকে অবসর গ্রহণ করেছেন করেছেন।

### রাজনৈতিক জীবন
মোহাম্মদ রুস্তম আলী ছাত্রজীবন থেকে রাজনীতির সাথে জড়িত ছিলেন। তিনি ভাষা সৈনিক ও মুক্তিযুদ্ধের সংগঠক ছিলেন। গাইবান্ধা জেলা বিএনপির তিনি প্রতিষ্ঠাতা আহবায়ক ও উপদেষ্টা ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রংপুর-২১ আসন থেকে সংসদ সদস্য নির্বাচিত হন।

## মৃত্যু
মোহাম্মদ রুস্তম আলী ৬ জুন ২০২৩ মঙ্গলবার সকাল ৮টায় বগুড়ার টিএমএস হাসপাতালে মৃত্যুবরণ করেন। গাইবান্ধার কেন্দ্রীয় কবরস্থানে তাকে সমাহিত করা হয়।

## তথ্যসূত্র

বিষয়শ্রেণী:১৯২০-এর দশকে জন্ম
বিষয়শ্রেণী:২০২৩-এ মৃত্যু
বিষয়শ্রেণী:গাইবান্ধা জেলার রাজনীতিবিদ
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
সাইপ্রাসের উভচরের তালিকা

[ডান|থাম্ব|200x200পিক্সেল|''[হায়লা সৃগনি|হায়লা স্যাভিগনি*, মধ্য প্রাচ্যের গাছের ব্যাঙ]]
[[সাইপ্রাস|সাইপ্রাসে]] চারটি প্রজাতির [[উভচর প্রাণী|উভচর]] রেকর্ড করা আছে, তাদের সবকটি [[ব্যাঙ]]।

== ব্যাঙ এবং টোডস ==
পরিবার: [[বুফোনিডে]]

* *বুফোটেস সাইপ্রিয়নেসিস লিটভিনচুক* <small>, মাজেপা,</small> *জাবলোনস্কি, ডুফ্রেসনেস* <small>, ২০১৯</small> সাইপ্রাস গ্রিন টোড।
* *হায়লা স্যাভিগনি* <small>(অডউইন, ১৮২৭)</small> মধ্য প্রাচ্যের গাছের ব্যাঙ

পরিবার: [[ব্যাঙ|রানিদায়ে]]

* *পেলোফিল্যাক্স সাইপ্রিয়েনসিস* <small>প্লাটনার, বায়ার, আকান, মাজেপা, স্ক্রাইবার, বেরেলি,</small>

<small>লিটভিনচুক, বিলগিন, বোর্কিন, উজেল, ২০১২</small> সাইপ্রাসের পানির ব্যাঙ (পূর্বে *পেলোফিল্যাক্স বেদ্রিগা'' লেভেন্ট জলের ব্যাঙ হিসাবে শ্রেণিবদ্ধ হয়েছিল)।

## তথ্যসূত্র

বিষয়শ্রেণী:অবস্থান অনুযায়ী উভচরের তালিকা
সায়ক চক্রবর্তী

**সায়ক চক্রবর্তী** (জন্ম: ২৭ সেপ্টেম্বর ১৯৯৪) একজন বাংলা অভিনেতা এবং ইউটিউবার যিনি বাংলা চলচ্চিত্র এবং ধারাবাহিকে কাজ করেন। তিনি মহাপ্রভু শ্রী চৈতন্য নামের একটি পৌরাণিক ধারাবাহিক এবং করুনাময়ী রানী রাসমণি নামক একটি ঐতিহাসিক ধারাবাহিকে অভিনয় করার জন্য খ্যাত। সহযোগী শিল্পী হিসাবে তিনি টানা ২০টি টিভি ধারাবাহিকে কাজ করেছেন। তিনি বাওয়ালি আনলিমিটেড (২০১২) এবং দ্য লাইট: স্বামী বিবেকানন্দ (২০১৩)-এর মতো ছবিতেও কাজ করেছেন।  ২০২০ সালে, তিনি নন্দিতা রায় পরিচালিত বেলা শুরু নামক একটি পারিবারিক নাটকে অভিনয় করেন।২০২৫ সালে তিনি টেক্সলো প্রযুক্তির ব্র্যান্ড অ্যাম্বাসেডর হন, এটি একটি মোবাইল ফোন ব্র্যান্ড

## চলচ্চিত্র

## ধারাবাহিক

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:বাঙালি অভিনেতা
বিষয়শ্রেণী:বাঙালি টেলিভিশন অভিনেতা
বিষয়শ্রেণী:বাঙালি চলচ্চিত্র অভিনেতা
বিষয়শ্রেণী:ভারতীয় অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় অভিনয়শিল্পী
বিষয়শ্রেণী:কলকাতার অভিনেতা
বিষয়শ্রেণী:বাংলা চলচ্চিত্র অভিনেতা
শান্তিগঞ্জ থানা

**শান্তিগঞ্জ থানা** বাংলাদেশের সুনামগঞ্জ জেলার অন্তর্গত শান্তিগঞ্জ উপজেলার একটি থানা।

## প্রতিষ্ঠাকাল
গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়, স্থানীয় সরকার বিভাগ, উপ-২ শাখা তাং- ১৭.০৭.২০০৬ খ্রিঃ/২ শ্রাবণ ১৪১৩ এর প্রজ্ঞাপনমতে ২৭ জুলাই ২০০৬ তারিখে প্রকাশিত বাংলাদেশ গেজেট এ প্রকাশিত সুনামগঞ্জ সদর উপজেলার ৮টি ইউনিয়ন নিয়ে দক্ষিণ সুনামগঞ্জ উপজেলা ঘোষণা করা হয় এবং ২০০৮ সালের ১৮ মে থেকে উপজেলা কার্যক্রম শুরু হয়। ২০২১ সালের ২৬ জুলাাই প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) বৈঠকে দক্ষিণ সুনামগঞ্জ উপজেলার নাম পরিবর্তন করে শান্তিগঞ্জ নামকরণের অনুমোদন দেয়া হয়।
 
## প্রশাসনিক এলাকাসমূহ
শান্তিগঞ্জ উপজেলার ৮টি ইউনিয়নের প্রশাসনিক কার্যক্রম শান্তিগঞ্জ থানার আওতাধীন।

;ইউনিয়নসমূহ:
* ১নং শিমুলবাক
* ২নং জয়কলস
* ৩নং পশ্চিম পাগলা
* ৪নং পূর্ব পাগলা
* ৫নং দরগাপাশা
* ৬নং পূর্ব বীরগাঁও
* ৭নং পশ্চিম বীরগাঁও
* ৮নং পাথারিয়া

## আরও দেখুন
* শান্তিগঞ্জ উপজেলা
* সুনামগঞ্জ জেলা

## তথ্যসূত্র

## বহিঃসংযোগ

বিষয়শ্রেণী:সুনামগঞ্জ জেলার থানা
বিষয়শ্রেণী:শান্তিগঞ্জ উপজেলা
রণেন কুশারী

**রণেন কুশারী** (১৯১৪ - ) একজন বাংলাদেশী চলচ্চিত্র অভিনেতা। তার অভিনীত চলচ্চিত্রের মধ্যে "আসিয়া", "রাজা এলো শহরে", "আকাশ আর মাটি" উল্লেখযোগ্য। তিনি নাট্যকলায় তার অবদানের জন্য ১৯৮০ সালে শিল্পকলা বিভাগে একুশে পদক লাভ করেন।

তিনি নীলিমা ইব্রাহিম প্রতিষ্ঠিত নাট্যদল *রঙ্গম*-এর সাথে যুক্ত ছিলেন। তিনি বাংলাদেশ বেতার-এর সাথেও যুক্ত ছিলেন দীর্ঘদিন নাট্য প্রযোজক হিসেবে।

## বহিঃসংযোগ

* 

## তথ্যসূত্র

বিষয়শ্রেণী:১৯১৪-এ জন্ম
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাংলাদেশী চলচ্চিত্র অভিনেতা
সোহাবল রাজ্য

**সোহাবল রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সির বাঘেলখণ্ড এজেন্সিতে অবস্থিত রাজ্যগুলির মধ্যে এটি ছিল একটি অ-তোপ সেলামী সম্মানপ্রাপ্ত আশ্রিত রাজ্য।
এটি তুলনামূলক ক্ষুদ্র ৫৫২ বর্গ কিলোমিটার অঞ্চল জুড়ে বিস্তৃত সনদ রাজ্য ছিল। রাজ্যটির রাজধানী ছিল সোহাবল শহরে যা বর্তমানে মধ্যপ্রদেশ রাজ্যের সাতনা জেলায় অবস্থিত। ১৯০১ খ্রিস্টাব্দে রাজ্যটির জনসংখ্যা ছিল ৩২,২১৬ জন স্থায়ী বাসিন্দা।‌ ঐবছরই রাজ্যটির রাজধানীর জনসংখ্যা ছিল ২১০৮ জন।

দেশীয় রাজ্যটি দুটি খণ্ডে বিভক্ত ছিল এবং খণ্ডদুটির মাঝে ছিল কোঠী রাজ্যের সামান্য অংশ। উত্তর দিকে অবস্থিত খন্ডটির সাথে পার্শ্ববর্তী পান্না রাজ্যের একাধিক ছিটমহল বা ক্ষেত্র বহির্ভূত ভূমি ছিল। 

## ইতিহাস
খ্রিস্টীয় ষোড়শ শতাব্দীর মাঝামাঝি সময়ে‌ ফতে সিং নামে এক যোদ্ধা সোহাবল রাজ্যের পত্তন ঘটান। রাজ্যটি পত্তনকালে বৃহত্তর অঞ্চল জুড়ে বিস্তৃত ছিল তবে রাজ্য স্থাপনের প্রথম শতাব্দীর মধ্যেই বিভিন্ন কারণে এবং বহিঃশত্রুর আক্রমণ এই রাজ্যের আয়তন ক্রমশ কমতে থাকে এবং এর অধিকাংশ অঞ্চলই হাতছাড়া হয়ে যায়। 

প্রাথমিকভাবে পান্না রাজ্যের সহকারী সামন্ত রাজ্য হিসেবে এটি ব্রিটিশ করদ রাজ্যে পরিণত হয়। তবে ১৮০৯ খ্রিস্টাব্দে ব্রিটিশ সরকার এই রাজ্যটির জন্য একটি পৃথক সনদ বের করেন এবং রাজ্যের "রায়" আমন সিংকে তা প্রেরণ করলে একটি পৃথক দেশীয় রাজ্যের মর্যাদা পায়। ১৮৩০ থেকে ১৮৩৩ খ্রিস্টাব্দের মধ্যে রাজ্যটির রাজপদ শূন্য হলে ব্রিটিশ সরকার স্বত্ববিলোপ নীতি প্রয়োগ করে রাজ্যটিকে আত্মসাৎ করে ব্রিটিশ শাসনের অন্তর্ভুক্ত করে। 

সোহাবলের শেষ রাজা পয়লা জানুয়ারি ১৯৫০ খ্রিস্টাব্দে ভারতে অধিরাজ্যে যোগদানের সম্মতিপত্র স্বাক্ষর করেন। 

### শাসকবর্গ
১৯১১ খ্রিস্টাব্দে সোহাবল দেশীয় রাজ্যের শাসক "রায়"রা রাজা উপাধিতে ভূষিত হন।
#### রায়
*১৫৫০ – ....                ফতে সিং
*.... – ....                ....
*.... – ১৭৫০                পৃথ্বীপাল সিং
*.... – ....                .... (চারজন শাসচ)
*১৮০৯ – ১৮..             লাল আমন সিং (প্রথম বার)
*১৮.. – ১৮৩০                রঘুনাথ সিং
*১৮৩০ – ১৮৩৩                পদশূন্য
*১৮৩৩ – ১৮৪০               লাল আমন সিং (দ্বিতীয়বার)
*১৮৪০ – ১৮৬৫                শিউ সিং
* ১ নভেম্বর ১৮৬৫ – ১৮৯৯         শের জঙ্গবাহাদুর সিং (১ জানুয়ারি ১৮৭৯ থেকে ব্যক্তিগত ক্ষেত্রে রাজা ব্যবহার)
*২৩ নভেম্বর ১৮৯৯ – ১৯১১         ভাগবৎ রাজবাহাদুর সিং
#### রাজা
*১৯১১ – ১৬ ফেব্রুয়ারি ১৯৩০      ভাগবৎ রাজবাহাদুর সিং
তিনপুত্র-
*১৯৩০ – ১৫ আগস্ট ১৯৭৪         (১)রাজা জাগেন্দ্র বাহাদুর সিং (সন্তানহীন)
(২)মহারাজ কুমার বুরেন্দ্র বাহাদুর সিং (অবিবাহিত)

(৩)রাজা পুরুষোত্তম সিং -
দুই কন্যা -রাজকুমারী সীতা দেবী ও রাজকুমারী গীতা দেবী

## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:১৫৫০-এ ভারতে প্রতিষ্ঠিত
বিষয়শ্রেণী:ভারতের দেশীয় রাজ্য
বিষয়শ্রেণী:সাতনা জেলা
বিষয়শ্রেণী:রাজপুত
হিথ ডেভিস

**হিথ টি-ইহি-ও-টি-রঙ্গী ডেভিস** (; জন্ম: ৩০ নভেম্বর, ১৯৭১) ওয়েলিংটনের লোয়ার হাট এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওয়েলিংটন দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলিং করতেন। এছাড়াও, ডানহাতে নিচেরসারিতে ব্যাটিং করতেন **হিথ ডেভিস**।

## প্রথম-শ্রেণীর ক্রিকেট
১৯৯১-৯২ মৌসুম থেকে ২০০৪ সাল পর্যন্ত হিথ ডেভিসের প্রথম-শ্রেণীর খেলোয়াড়ী জীবন চলমান ছিল। আঘাতের কারণে তার আন্তর্জাতিক খেলোয়াড়ী জীবন সংক্ষিপ্ত সময়ের জন্যে হয়েছিল। পাশাপাশি ওয়াইড বলসহ নো-বলও এতে প্রভাব বিস্তার করেছে। দ্রুতগতিসম্পন্ন বোলার ছিলেন। তবে, এক ইনিংসে চৌদ্দটি নো-বল করে তার সাফল্যকে ম্লান করে দেয়। বোলিংয়ে ছন্দ আনয়ণে তাকে যথেষ্ট প্রতিকূলতার মুখোমুখি হতে হয়। এরফলে, বলের উপর নিয়ন্ত্রণ হারিয়ে ফেলতেন।

তিন বছর জাতীয় দল থেকে দূরে থাকার পর অতিরিক্ত পা অগ্রসর করার ন্যায় সমস্যা কাটিয়ে তুলতে সচেষ্ট হন। তবে, প্রাদেশিক পর্যায়ের ক্রিকেটে প্রকৃত উত্তরণে তাকে বেশ সময় নিতে হয়। উইকেট লাভসহ চমৎকার স্ট্রাইক রেট থাকা সত্ত্বেও বোলিংয়ের ছন্দ ফিরে আনার সমাধান করতে পারেননি। ক্রিকেট একাডেমিতে ডেনিস লিলি ও ডেল হ্যাডলি’র ছত্রচ্ছায়ায় আসেন।

১৯৯৬-৯৭ মৌসুমে ওয়েলিংটনের পক্ষে বেশ ভালোমানের বোলিং করতে শুরু করেন। তবে, তার পেস কিছুটা কমে গিয়েছিল। বলে তিনি সর্বদাই সুইং করাতেন না। তবে, বাউন্সের মাধ্যমে ব্যাটসম্যানদেরকে তটস্থ করে রাখতেন।

## আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট ও এগারোটি একদিনের আন্তর্জাতিকে অংশগ্রহণ করেছেন হিথ ডেভিস। ২ জুন, ১৯৯৪ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৮ সেপ্টেম্বর, ১৯৯৭ তারিখে হারারেতে স্বাগতিক জিম্বাবুয়ে দলের বিপক্ষে সর্বশেষ টেস্টে অংশ নেন তিনি।

১৯৯৪ সালে দলের সাথে ইংল্যান্ড গমন করেন। অতিরিক্ত পা অগ্রসর করার ন্যায় সমস্যায় ভুগেন। তবে, বলে নিখুঁততা ছিল। এছাড়াও, বেশ নিচেরদিকে নিয়ে যেতেন তার মাথাকে। ঐ সফরে একটি টেস্টে অংশ নেন। প্রথম বলেই চারটি ওয়াইড রান দেন। খুব দ্রুত উইকেট পেলেও ঐটিই তার স্বার্থকতা ছিল। প্রায় তিন বছর নিউজিল্যান্ড দলের বাইরে ছিলেন।

১৯৯৭ সালে ইংল্যান্ডের বিপক্ষে খেলার জন্যে তাকে নিউজিল্যান্ড দলে রাখা হয়। ঐ সিরিজের তৃতীয় টেস্টে অংশ নেন। ১৯৯৬-৯৭ মৌসুমে তিন টেস্টে অংশ নেয়ার পর দেখা যায় যে তিনি তার সমস্যা থেকে উত্তরণ ঘটিয়েছেন। ১৯৯৭ সালে শ্রীলঙ্কার বিপক্ষে সিরিজে গোড়ালী ও হাঁটুর ব্যথায় তাকে খুঁড়িয়ে চলতে দেখা যায়। তাসত্ত্বেও তিনি বেশ বোলিং করেছিলেন।

ক্রিকেট থেকে অবসর গ্রহণের পর কোচিং জগতের দিকে ধাবিত হন। বর্তমানে তিনি ব্রিসবেনে বসবাস করছেন।

## তথ্যসূত্র

## আরও দেখুন
* গেভিন লারসেন
* পল ম্যাকইউয়ান
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অকল্যান্ডের ক্রিকেটার
বিষয়শ্রেণী:ওয়েলিংটনের ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের মাওরি ক্রীড়াব্যক্তিত্ব
বিষয়শ্রেণী:লোয়ার হাট থেকে আগত ক্রিকেটার
বিষয়শ্রেণী:এলজিবিটিকিউ ক্রিকেটার
কোঠী রাজ্য

**কোঠী রাজ্য** (যা **কোতী রাজ্য** নামেও পরিচিত ছিল) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সির বাঘেলখণ্ড এজেন্সিতে অবস্থিত রাজ্যগুলির মধ্যে এটি ছিল একটি অ-তোপ সেলামী সম্মানপ্রাপ্ত আশ্রিত রাজ্য। এই রাজ্যটির রাজধানী ও প্রশাসনিক দপ্তর ছিল বর্তমান মধ্যপ্রদেশ রাজ্যের সাতনা জেলার কোঠী শহরে।

তুলনামূলক ক্ষুদ্র ৪৩৮ বর্গ কিলোমিটার অঞ্চল জুড়ে বিস্তৃত সনদ রাজ্য ছিল। ১৯০১ খ্রিস্টাব্দের জনগণনা অনুসারে রাজ্যটির মোট জনসংখ্যা ছিল ১৯,১১২ জন। এই রাজ্যটির একটি বিশেষত্ব ছিল যে এটির বেশ কিছুটা অঞ্চল পার্শ্ববর্তী সোহাবল রাজ্যকে দুটি মূল খণ্ডে বিভক্ত করতো। 

## ইতিহাস
রাজপুতানা থেকে পূর্বতন রাজভর বা ভর শাসকরা বিতাড়িত হলে তাদেরই একটি শাখা কোঠীতে আসেন৷ রাজ্যটির সূচনাকাল সঠিকভাবে জানা না গেলেও রাজপুত রাজার ইতিহাস খুঁজে পাওয়া যায়৷

খ্রিস্টীয় ঊনবিংশ শতাব্দীর শুরুর দিকে পার্শ্ববর্তী সোহাবল রাজ্যের মতই ‌প্রাথমিকভাবে পান্না রাজ্যের সহকারী সামন্ত রাজ্য হিসেবে এটি ব্রিটিশ করদ রাজ্যে পরিণত হয়।  তবে ১৮১০ খ্রিস্টাব্দে ব্রিটিশ সরকার এই রাজ্যটির জন্য একটি পৃথক সনদ বের করেন এবং রাজ্যের "রায়" লাল দুনিয়িপতি সিংকে তা প্রেরণ করলে একটি পৃথক দেশীয় রাজ্যের মর্যাদা পায়। ১৮৯২ খ্রিস্টাব্দের তথ্য অনুসারে এই রাজ্যের রাজা ৩৫টি অশ্বারোহী বাহিনী, ২১০ টি পদচালিত সৈন্যবাহিনী ও ৪ টি বন্দুক ধারণের অধিকারী ছিলেন৷

কোঠীর শেষ রাজা পয়লা জানুয়ারি ১৯৫০ খ্রিস্টাব্দে ভারতে অধিরাজ্যে যোগদানের সম্মতিপত্র স্বাক্ষর করেন।

### শাসকবর্গ
কোঠী দেশ ও রাজ্যের শাসন করে রাজা বাহাদুর উপাধিতে ভূষিত হতেন। 

#### রাজা
*১৮০. – ....                লাল দুনিয়াপতি সিং
*.... – ১৮৬২                লাল অদ্ভুত সিং
*১৮৬২ – ৫ জুন ১৮৮৭         রণবাহাদুর সিং
#### রাজা বাহাদুর
*১৮৮৭ – ১৮৯৫                ভাগবৎ বাহাদুর সিং
*১৮৯৫ – ৮ আগস্ট ১৯১৪       অবধেন্দ্র সিং
*৮ আগস্ট ১৯১৪ – ১৯৩৪                সীতারাম প্রতাপবাহাদুর সরিং
*১৯৩৪ – ১৯৪৮                কৌশলেন্দ্র প্রতাপ সিং
*১৯৪৮ -২০১৭                গোবিন্দ প্রতাপ সিং জুদেব

## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:ভারতের দেশীয় রাজ্য
বিষয়শ্রেণী:সাতনা জেলা
বিষয়শ্রেণী:রাজপুত
বিষয়শ্রেণী:১৮শ শতাব্দীতে ভারতে প্রতিষ্ঠিত
বিষয়শ্রেণী:১৯৫০-এ ভারতে বিলুপ্ত
ডারিন মারে

**ডারিন জেমস মারে** (; জন্ম: ৪ সেপ্টেম্বর, ১৯৬৭) ক্রাইস্টচার্চ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **ডারিন মারে**।

## খেলোয়াড়ী জীবন
১৯৯০-৯১ মৌসুম থেকে ১৯৯৭-৯৮ মৌসুম পর্যন্ত ডারিন মারে’র প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে আটটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন ডারিন মারে। ২৫ নভেম্বর, ১৯৯৪ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১৮ মার্চ, ১৯৯৫ তারিখে ডুনেডিনে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি। এছাড়াও, ৩ নভেম্বর, ১৯৯৪ তারিখে দিল্লিতে স্বাগতিক ভারত দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।

ক্রিকেট খেলা থেকে অবসর গ্রহণের পর হিসাবরক্ষক হিসেবে কর্মরত তিনি।

## তথ্যসূত্র

## আরও দেখুন
* ম্যাথু হার্ট
* ডেরেক স্টার্লিং
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ক্যান্টারবারির ক্রিকেটার
বিষয়শ্রেণী:ক্রাইস্টচার্চ থেকে আগত ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:সাউথ আইল্যান্ডের ক্রিকেটার
চরখারি রাজ্য

**চরখারি রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে এটি ছিল একটি তোপ সেলামী সম্মানপ্রাপ্ত দেশীয় রাজ্য। ভারতের স্বাধীনতা লাভের পর এই দেশীয় রাজ্যটি ভারতের অন্তর্ভুক্ত হয়। রাজ্যটির নাম তার রাজধানীর নাম অনুসারে ছিল, বর্তমান চরখারি শহরটি রয়েছে উত্তরপ্রদেশ রাজ্যের মাহোবা জেলায়।

## ইতিহাস
রাজা খুমন সিং ১৭৬৫ খ্রিস্টাব্দে সরকারি রাজ্য প্রতিষ্ঠা করেন। ১৮৫৭ খ্রিস্টাব্দে তার উত্তরসূরি রাজা রতন সিং ব্রিটিশদের থেকে বংশ-পরম্পরা ক্রমে ১১ তোপ সেলামীর সম্মান লাভ করেন। সিপাহী বিদ্রোহের সময় ইংরেজ কোম্পানিকে সাহায্য করার জন্য তিনি একটি খেলাৎ এবং বার্ষিক ১৩০০ মূল্যের বিনিময়ে চিরস্থায়ী জায়গীর লাভ করেছিলেন। রাজ্যটি ১৮৮ টি অশ্বারোহী বাহিনী, ১৫৫২ টি পদচালিত সৈন্যবাহিনী ও ৪২টি বন্দুকের সুবিধা ভোগ করতেন৷ রাজ্যটির ১৯০১ খ্রিস্টাব্দের রাজস্বের পরিমাণ ছিলো বার্ষিক ৬,০০,০০০ভারতীয় মুদ্রা৷  ১৯০২ খ্রিস্টাব্দে রাজা মালখান সিং বংশপরম্পরায় মহারাজা উপাধি পান৷

রাজ্যটির শেষ শাসক ১৯৪৭ খ্রিস্টাব্দের ১৫ আগস্ট তারিখে ভারতীয় অধিরাজ্যে যোগদানের সম্মতিপত্রে স্বাক্ষর করেন।

### শাসকবর্গ
১৮০৪ খ্রিস্টাব্দে রাজা বিক্রমজিৎ সিংয়ের রাজত্বকালে রাজ্যটি ব্রিটিশ করদ রাজ্যে পরিণত হয়।

#### রাজা
* ১৭৬৫ – ১৭৮২  খুমন সিং
* ১৭৮২ – নভেম্বর ১৮২৯  বিক্রমজিৎ সিং
* ১৮২৯ – ১৮৬০  রতন সিং
* ১৮৬০ – ১৮৮০  জয় সিং দেও

#### মহারাজা
* ১৮৮০ – ৬ জুলাই ১৯০৮  মালকান সিং
* ৬ জুলাই ১৯০৮ – ১৯১৪  জুঝার সিং
* ১৯১৪ – ৫ অক্টোবর ১৯২০  গঙ্গা সিং
* ১৯২০ – ৮ নভেম্বর ১৯৪১  অরিমর্দন সিং
* ৮ নভেম্বর ১৯৪১ – ১৫ আগস্ট ১৯৪৭ জয়েন্দ্র সিং
#### নামমাত্র মহারাজা
* ১৯৪৭ – ১৯৭৭ জয়েন্দ্র সিং

## তথ্যসূত্র

বিষয়শ্রেণী:উত্তরপ্রদেশের ইতিহাস
বিষয়শ্রেণী:উত্তরপ্রদেশের দেশীয় রাজ্য
বিষয়শ্রেণী:১৭৬৫-এ ভারতে প্রতিষ্ঠিত
বিষয়শ্রেণী:১৯৪৭-এ বিলুপ্ত রাষ্ট্র ও অঞ্চল
বিষয়শ্রেণী:মাহোবা জেলা
বিষয়শ্রেণী:রাজপুত
বিষয়শ্রেণী:১৯৪৭-এ ভারতে বিলুপ্ত
বিষয়শ্রেণী:১৭৬৫-এ প্রতিষ্ঠিত রাষ্ট্র ও অঞ্চল
গ্রেগ লাভারিজ

**গ্রেগ রিয়াকা লাভারিজ** (; জন্ম: ১৫ জানুয়ারি, ১৯৭৫) পালমারস্টোন নর্থ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস ও ইংরেজ ক্রিকেটে কেমব্রিজ বিশ্ববিদ্যালয় দলের প্রতিনিধিত্ব করেন। দলে তিনি মূলতঃ ডানহাতে লেগ স্পিন বোলিং করতেন। এছাড়াও, ডানহাতে নিচেরসারিতে ব্যাটিং করতেন **গ্রেগ লাভারিজ**।

## প্রথম-শ্রেণীর ক্রিকেট
১৯৯৪ সাল থেকে ২০০২-০৩ মৌসুম পর্যন্ত গ্রেগ লাভারিজের প্রথম-শ্রেণীর খেলোয়াড়ী জীবন চলমান ছিল। নিউজিল্যান্ডের ঘরোয়া ক্রিকেট প্রতিযোগিতায় সেন্ট্রাল ডিস্ট্রিক্টস দলের পক্ষে খেলাসহ কেমব্রিজবিশ্ববিদ্যালয় এবং হক কাপে মানাওয়াতু দলের পক্ষে খেলেছেন তিনি।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন গ্রেগ লাভারিজ। ১৩ জানুয়ারি, ১৯৯৬ তারিখে হ্যামিল্টনে সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

## টেস্ট অভিষেক
নিউজিল্যান্ডীয় লেগ স্পিনার গ্রেগ লাভারিজ বোলার হিসেবে টেস্ট দলে অন্তর্ভুক্ত হন। তবে, তিনি কোন বোলিং করার সুযোগ পাননি। ঐ দিনটি তার ২১তম জন্মদিন ছিল। ১৯৯৫-৯৬ মৌসুমে হ্যামিল্টনে জিম্বাবুয়ের বিপক্ষে একমাত্র টেস্টের প্রথম ইনিংসে হাতের কব্জিতে গুরুতর আঘাত পান। ফলশ্রুতিতে, তিনি বোলিং করতে পারেননি। জোরপূর্বক তাকে রিটায়ার হার্ট হতে হয়। এরফলে, চার্লস ব্যানারম্যান, তালাত আলী, ইয়ান চ্যাটফিল্ড, অ্যান্ডি লয়েড ও সঞ্জয় মাঞ্জরেকারের সাথে ষষ্ঠ ব্যাটসম্যান হিসেবে অভিষেক টেস্টে রিটায়ার হার্ট হতে হয়।

ক্রিকেট খেলা থেকে অবসর গ্রহণের পর আবাসন ব্যবসায়ের দিকে ঝুঁকে পড়েন তিনি। নিউজিল্যান্ডভিত্তিক রবার্ট জোন্স হোল্ডিংসের মহাব্যবস্থাপকের দায়িত্ব পালন করছেন।

## তথ্যসূত্র

## আরও দেখুন
* জিওফ অ্যালট
* অ্যাডাম প্যারোরে
* এক টেস্টের বিস্ময়কারী
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ব্রিটিশ ইউনিভার্সিটিজ ক্রিকেট দল

## বহিঃসংযোগ
* 
* 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কেমব্রিজ বিশ্ববিদ্যালয়ের ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:পালমারস্টোন নর্থ থেকে আগত ক্রিকেটার
বিষয়শ্রেণী:ব্রিটিশ ইউনিভার্সিটিজের ক্রিকেটার
বিষয়শ্রেণী:সেন্ট্রাল ডিস্ট্রিক্টসের ক্রিকেটার
বিষয়শ্রেণী:ম্যাসি বিশ্ববিদ্যালয়ের প্রাক্তন শিক্ষার্থী
বাহিরখণ্ড রেলওয়ে স্টেশন

**বাহিরখণ্ড রেলওয়ে স্টেশন** হল ভারতের পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি-তারকেশ্বর লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এটি ভারতের পশ্চিমবঙ্গ রাজ্যের হুগলী জেলার তারকেশ্বর সড়কের পাশে বাহিরখণ্ডে অবস্থিত।

## ইতিহাস
১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল। ১৯৫৭-৫৮ সালের মধ্যে  ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা বাহিরখন্ড রেলওয়ে স্টেশনটিরও বৈদ্যুতীকরণ করা হয়।

## তথ্যসূত্র

বিষয়শ্রেণী:হুগলী জেলার রেলওয়ে স্টেশন
বিষয়শ্রেণী:১৮৮৫-এ চালু রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:১৮৮৫-এ ভারতে চালু রেলওয়ে স্টেশন
রিড এলং

**বোলো** বা **রিড এলং** হল গুগলের ভারতীয় কার্যক্রম হতে প্রকাশিত শিশুদের ভাষা-পঠন শিক্ষার একটি অ্যান্ড্রয়েড অ্যাপ্লিকেশন। ২০১৯ সালের ৬ই মার্চ অ্যাপ্লিকেশনটি গুগল প্লে স্টোরে অবমুক্ত করা হয়। এতে দিয়া নামের একটি চরিত্র সচিত্র গল্পের মাধ্যমে শিশুদেরকে পড়া শিখতে সাহায্য করে। এতে ইংরেজি ও ভারতীয় প্রধান ভাষাসমূহ অর্থাৎ হিন্দি, বাংলা, তামিল, তেলুগু, মারাঠি ও উর্দুর পাশাপাশি স্পেনীয় ও পর্তুগিজ ভাষা পড়তে শেখারও সুবিধা রয়েছে। এতে মূলত লেখা-থেকে-কথা প্রযুক্তি ব্যবহার করা হয়েছে, যার মাধ্যমে দিয়া নামক চরিত্র গল্প পড়ে শোনায় এবং পাশাপাশি কথা-থেকে-লেখা প্রযুক্তিও ব্যবহার করা হয়েছে, যার মাধ্যমে ব্যবহারকারী শিশুর পড়া সঠিক হল কিনা তা যান্ত্রিকভাবে শনাক্ত করা হয়। ২০১৯ সালের সেপ্টেম্বরে এতে ছোটা ভীম ও কথা কিডসের গল্প সংযুক্ত করা হয়। ২০২০ সালের এপ্রিলে অ্যাপ্লিকেশনটির একটি নতুন সংস্করণ অবমুক্ত করা হয়। ২০২০ সালের সেপ্টেম্বরে এর ভাষা তালিকায় নবম ভাষা হিসেবে আরবি ভাষা যুক্ত করা হয়। 

## তথ্যসূত্র

বিষয়শ্রেণী:গুগল
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:গুগল সফটওয়্যার
বিষয়শ্রেণী:২০১৯-এর সফটওয়্যার
ছত্তরপুর রাজ্য

**ছত্তরপুর রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ১৭৮৫ খ্রিস্টাব্দে রাজ্যটির পত্তন ঘটে এবং রাজধানী স্থানান্তরিত হয় ছত্তরপুর শহরে৷

ছত্তরপুর রাজ্যের শেষ রাজা ভবানী সিংহ ভারতীয় অধিরাজ্যে যুক্ত হওয়ার সম্মতিপত্রে স্বাক্ষর করেন৷ 

## ইতিহাস
১৭৮৫ খ্রিস্টাব্দে ছত্তরপুর রাজ্যটি প্রতিষ্ঠিত হয়৷ রাজধানী ছত্তরপুরের নামটি আসে স্বাধীন বুন্দেলখণ্ডের প্রতিষ্ঠাতা মহারাজা ছত্রশালের নাম অনুসারে৷ ফলে রাজধানীসহ এই দেশীয় রাজ্যটি মহারাজা ছত্রশালের স্মৃতি বহন করে। ১৭৮৫ থেকে নিরবিচ্ছিন্নভাবে তার উত্তরসূরিরাই এই রাজ্য পরিচালনা করে এসেছেন। ১৮০৬ খ্রিস্টাব্দে ব্রিটিশ সরকার রাজা কুনওয়ার সোন সিং পাওয়ার-এর সময়কালে এটিকে ব্রিটিশ ভারতের একটি দেশীয় রাজ্যের মর্যাদা দেয়। ১৮৫৪ খ্রিস্টাব্দে ব্রিটিশ সরকার অপুত্রক রাজার অকস্মাৎ মৃত্যুর কারণ দেখিয়ে স্বত্ববিলোপ নীতি প্রয়োগের মাধ্যমে রাজ্যটিকে আত্মসাৎ করার চেষ্টা করলেও কোন কারণে দত্তক পুত্র জগতরাজের রাজ্য বাজেয়াপ্ত করা থেকে বিরত থাকে তারা। এটি ছিল মধ্য ভারত এজেন্সির বুন্দেলখণ্ড এজেন্সির অন্তর্গত।

ছত্তরপুর রাজ্যটি ‌ অঞ্চল জুড়ে বিস্তৃত ছিল এবং ১৯০১ খ্রিস্টাব্দের জনগণনা অনুসারে এটির মোট জনসংখ্যা ছিল ১,৫৬,১৩৯ জন। ওই বছরই ছত্তরপুর শহরের জনসংখ্যা ছিল ১০,০৩৯ জন। শহরের ছিল একটি উচ্চ বিদ্যালয় এবং একটি কাগজ ও কাটলারির কল। এই রাজ্যের নওগাঁওতে ছিল ব্রিটিশ সেনা শিবির। ভারতে যোগদানের পর এই রাজ্যটি স্বাধীন ভারতের বিন্ধ্যপ্রদেশের অন্তর্ভুক্ত হয়। পরে ১৯৫৬ খ্রিস্টাব্দে রাজ্য পুনর্গঠন আইনের মাধ্যমে বিন্ধ্যপ্রদেশ মধ্যপ্রদেশের অংশীভূত হয়।

### শাসকবর্গ
ছত্তরপুর দেশীয় রাজ্যের শাসক দল প্রাথমিকভাবে রাজা এবং পরবর্তীকালে মহারাজা উপাধিতে ভূষিত হতেন।

#### রাজা
* ১৭৮৫ - ১৮১৬ কুনোয়ার সোন শাহ (সিং পাওয়ার)
* ১৮১৬ - ১৮৫৪ প্রতাপ সিং
* ১৮৫৪ - নভেম্বর ১৮৬৭ জগৎ সিং
* ১৮৬৭ - ১৮৯৫ বিশ্বনাথ সিং

#### মহারাজা
* ১৮৯৫ - ৪ এপ্রিল ১৯৩২ বিশ্বনাথ সিং
* ৫ এপ্রিল ১৯৩২ - ১৫ আগস্ট ১৯৪৭ ভবানী সিং

## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:১৭৮৫-এ ভারতে প্রতিষ্ঠিত
বিষয়শ্রেণী:রাজপুত
বিষয়শ্রেণী:ছতরপুর জেলা
বিষয়শ্রেণী:১৯৫০-এ ভারতে বিলুপ্ত
বেরী রাজ্য

**বেরী রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি অন্যতম ক্ষুদ্রতর সনদ রাজ্যগুলির মধ্যে একটি ছিলো৷ রাজ্যটির আয়তন ছিলো ৮২.৮৭ বর্গ কিলোমিটার এবং ১৯০১ খ্রিস্টাব্দের জনসংখ্যা অনুসারে মোট জনসংখ্যা ছিলো ৪,২৯৭ জন৷ রাজ্যটির রাজধানী ছিলো বেরী নগর পঞ্চায়েতে, রাজ্যটির অর্ধেক বসতি ছিলো শহরেই, ঐ বছরের জনগণনা অনুসারে বেরী শহরের জনসংখ্যা ছিলো ২,৩৮৭ জন৷ বর্তমানে এটি উত্তরপ্রদেশ রাজ্যের হামিরপুর জেলাতে অবস্থিত জেলাসদর হামিরপুর শহর থেকে ৩০ কিলোমিটার দূরে বেতোয়া নদীর তীরে অবস্থিত৷

বুন্দেলখণ্ড এজেন্সির উত্তর-পশ্চিম কোণে অবস্থিত এই রাজ্যটি পার্শ্ববর্তী বাউনী রাজ্যর সাথে একত্রিত হয়ে সরাসরি ব্রিটিশ প্রশাসনিক ভারতের অভ্যন্তরে একটি ছিটমহলের মতো সৃষ্টি করেছে, যদিও উভয়ই ছিলো মধ্য ভারত এজেন্সির অন্তর্গত দেশীয় রাজ্য৷ 

## ইতিহাস
দেওয়ান আচার্য সিং খ্রিস্টীয় অষ্টাদশ শতাব্দীর মধ্যভাগে এই রাজ্যটি প্রতিষ্ঠা করেছিলেন, মূলত তিনি ছিলেন একজন জায়গীরদার৷ তার পিতা দেওয়ান মাহ্মা রায় ছিলেন গোয়ালিয়র রাজ্যের করাইহার জায়গীরদার৷ তিনি অষ্টাদশ শতাব্দীর মধ্যভাগে জালোন জেলার সন্দি শহরে চলে আসেন৷

রাও যুগল প্রসাদের রাজত্বকালে ১৮০৯ খ্রিস্টাব্দে বেরী রাজ্যটি একটি ব্রিটিশ করদ রাজ্যে পরিণত হয়।
১৯৫০ খ্রিস্টাব্দের পয়লা নভেম্বর তারিখে রাজ্যটির শেষ রাজা যোগেন্দ্র সিং রাজ্যটিকে ভারতীয় অধিরাজ্যের অন্তর্ভুক্ত করার চুক্তিপত্রে সম্মতিস্বাক্ষর করলে এটি তৎকালীন যুক্তপ্রদেশ রাজ্যের হামিরপুর জেলার অন্তর্ভুক্ত হয়।

### শাসকবর্গ
বেরী দেশীয় রাজ্যের শাসকগণ প্রাথমিকভাবে দেওয়ান পরে রাও এবং আরো পরে ১৯৪৫ খ্রিস্টাব্দে রাজা উপাধিতে ভূষিত হতেন। 
#### দেওয়ান
*আনুমানিক ১৭৫০              আচার্য সিংহ 
*১৭.. – আনুমানিক ১৭৮০       খুমন সিং
#### রাও
*আঃ ১৭৮০ – ১৮১৪            যুগল প্রসাদ
*১৮১৪ – ১৮৫৭                ফৈরান সিং
*১৮৫৭ – ১৮৬২                বিশ্বনাথ সিং
*১৮ মার্চ ২৮৬২ – ১৮৯২         বিজয় সিং
*১৮৯২ – ১৯০৪                রঘুরাজ সিং
* ৮ জুন ১৯০৪ – ১৯৪৫         লোকেন্দ্র সিংহ
* ৮ জুন ১৯০৪ – ১৯১৫         .... -রাজ প্রতিনিধি

#### রাজা
*১৯৪৫ – ১৯৪৭                যাদবেন্দ্র সিংহ

## তথ্যসূত্র

বিষয়শ্রেণী:উত্তরপ্রদেশের ইতিহাস
বিষয়শ্রেণী:উত্তরপ্রদেশের দেশীয় রাজ্য
বিষয়শ্রেণী:ভারতের দেশীয় রাজ্য
বিষয়শ্রেণী:হামিরপুর জেলা, উত্তরপ্রদেশ
বিষয়শ্রেণী:রাজপুত
বিষয়শ্রেণী:১৭৫০-এর দশকে ভারতে প্রতিষ্ঠিত
বিষয়শ্রেণী:১৯৫০-এ ভারতে বিলুপ্ত
সানওয়াপ্টা পর্বত

**সানওয়াপ্টা পর্বত** (স্থানীয়ভাবে **সানওয়াপ্টা চূড়া** নামে পরিচিত) কানাডার আলবার্টা প্রদেশের জেসপার জাতীয় উদ্যানে সানওয়াপ্টা নদীর উপত্যাকায়, 'বিউটি' নালী ও কলাম্বিয়া বরফক্ষেত্রের ঠিক উত্তরে এবং জোনাস নালীর পশ্চিম দিকে অবস্থিত একটি পর্বত। 'সানওয়াপ্টা' শব্দটি *স্টোনি ইন্ডিয়ান* জাতীগোষ্টির ভাষা হতে উদ্ভূত, যার অর্থ 'উত্তাল বা অশান্ত নদী'। শব্দটি সানওয়াপ্টা নদীর নামকরণে ব্যবহার করা হইয়েছিল। ১৯০৬ সালে সানওয়াপ্টা নদীর নাম অনুসারে এই পর্বতের নাম রাখা হয়। একই বছর জিমি সিম্পসন সর্বপ্রথম এই পর্বত আরোহণ করেছিলেন। পর্বতটি আলবার্টার 'আইসফিল্ড পার্কওয়ে' নামে খ্যাত মহাসড়ক ৯৩ হতে দেখা যায়।

## আরোহণ
সানওয়াপ্টা পর্বতের চূড়ায় আরোহণের জন্য সাধারণত আইসফিল্ড পার্কওয়ের পাশের দক্ষিণ-পশ্চিম ঢাল () হামাগুড়ি দিয়ে ওঠার জন্য বেশি ব্যবহার হয়।
বাম|থাম্ব|173x173পিক্সেল|আইসফিল্ড পার্ক হতে সানওয়াপ্টা পর্বত

## ভূতত্ত্ব ও জলবায়ু
কলাম্বিয়া পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।

কোপেনের জলবায়ু শ্রেনীবিভাগ অনুযায়ী কলাম্বিয়া পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। সানওয়াপ্টা পর্বতে বারিপাতে জমা পানি নেমে এসে সানওয়াপ্টা নদীতে পতিত হয়।

## আরও দেখুন
* সানওয়াপ্টা গিরিপথ
*সানওয়াপ্টা জলপ্রপাত

## তথ্যসূত্র

বিষয়শ্রেণী:সানওয়াপ্টা
বিষয়শ্রেণী:আলবার্টার পর্বত
বিষয়শ্রেণী:জেসপার জাতীয় উদ্যানের পর্বত
বিজাবর রাজ্য

**বিজাবর রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী বিজাবর নগর পঞ্চায়েতটি বর্তমানে মধ্যপ্রদেশ রাজ্যে ছত্তরপুর জেলায় অবস্থিত।

বিজাবর মধ্য ভারতের প্রায় ২৫২০ বর্গ কিলোমিটার ক্ষেত্রফল জুড়ে বিস্তৃত ছিল। রাজ্যটির সমগ্র ভূমি পরিমাপের সিংহভাগ ক্ষেত্রফলই জঙ্গল আচ্ছাদিত ছিল, যা ছিল খনিজ সম্পদে পরিপূর্ণ। তবে যোগাযোগ ব্যবস্থা অনুন্নত থাকার কারণে রাজ্যটির সার্বিক উন্নয়নের উৎস বাধাপ্রাপ্ত হয়।

## ইতিহাস
রাজ্যটির নাম এসেছে এটির রাজধানী বিজাবর শহরের নাম থেকে৷ গড় মণ্ডলার রাজগোণ্ড বংশের রাজা বিজয় সিংহ এই শহরটির পত্তন ঘটিয়েছিলেন৷ শহরটি খ্রিস্টীয় সপ্তদশ শতকে স্থাপিত হয়৷ তবে পৃথক বিজাবর রাজ্যের প্রথম শাসক ছিলেন রাজা বীর সিংহ দেব৷ তিনি ১৭৬৫ থেকে ১৭৯৩ খ্রিস্টাব্দ পর্যন্ত রাজত্ব করেছিলেন৷ অষ্টাদশ শতাব্দীতে পান্না রাজ্যের প্রতিষ্ঠাতা রাজা ছত্রশাল এই রাজ্যটি দখল করেন৷ এরপর থেকে রাজার বংশধররাই এই রাজ্যটির প্রশাসনিক ভূমিকা পালন করে আসছেন৷ 

১৮১১ খ্রিস্টাব্দের ২৭শে মার্চ তারিখে বিজাবর ব্রিটিশদের করদ রাজ্যে পরিণত হয়৷ কোম্পানি ঐ বছরই রাজা রতন সিংকে ব্রিটিশ আনুগত্যে রাজ্যের রাজা হিসাবে মান্যতা দেয়৷ ১৮৫৭ খ্রিস্টাব্দে রাজা ভানুপ্রতাপ সিং সিপাহী বিদ্রোহের সময়ে ব্রিটিশদের সাংকেতিক বার্তাবহ পরিষেবা দান করায় তারা রাজ্যটিকে একটি তোর সেলামী রাজ্যের সম্মানে ভূষিত করেন, রাজ্যটি হয় ১১ তোপ সেলামী দেশীয় রাজ্য৷ ১৮৬৬ খ্রিস্টাব্দে শাসকগণ মহারাজা উপাধি পান, আবার ১৮৭৭ খ্রিস্টাব্দে তার উপসর্গে "সওয়াই" উপমা যুক্ত হয়৷ রাজা ভানুপ্রতাপ মারা গেলে তার দত্তকপুত্র তথা ওড়ছা রাজ্যের রাজার পুত্র সাবন্ত সিং এই রাজ্যের সিংহাসনে আরোহণ করেন৷

১৯৫০ খ্রিস্টাাব্দে রাজ্যটি ভারতে যোগদান করলে এটি প্রাথমিকভাবে বিন্ধ্যপ্রদেশের অন্তর্ভুক্ত করা হয়৷ পরে ১৯৫৬ খ্রিস্টাব্দের ১লা নভেম্বর রাজ্য পুনর্গঠন আইনেই আওতায় এটি মধ্যপ্রদেশ রাজ্যের অংশীভূত হয়৷

### শাসকবর্গ
বিজাবর দেশীয় রাজ্যের শাসকরা ছিলেন বুন্দেল রাজবংশের বংশধর৷ তারা মহারাজা উপাধিতে ভূষিত হতেন৷

#### রাজা
* ১৭৬৫ – ১৭৯৩  বীরসিংহ দেব                     
* ১৭৯৩ – ১৮০২  হিম্মত বাহাদুর
* ১৮০২ – ১৮১০  কেশরী সিং                      
* ১৮১১ – ১৮৩৩  রতন সিং
* ১৮৩৩ – ১৮৪৭  লক্ষ্মণ সিং
* ১৮৪৭ – ১৮৭৭  ভানুপ্রতাপ সিং

#### সওয়াই মহারাজা
* ১৮৭৭ – ১৮৯৯ ভানুপ্রতাপ সিং
* ১৯০০ – ১৯৪০ সাবন্ত সিং
* ১৯৪০ – ১৯৪৭ গোবিন্দ সিং
#### নামমাত্র মহারাজা
* ১৯৪৭ – ১৯৮৩ গোবিন্দ সিং

## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:১৭৬৫-এ ভারতে প্রতিষ্ঠিত
বিষয়শ্রেণী:ছিন্দাওয়ারা জেলা
বিষয়শ্রেণী:রাজপুত
বিষয়শ্রেণী:১৯৫০-এ ভারতে বিলুপ্ত
চৌধুরী মোতাহার হোসেন

**চৌধুরী মোতাহার হোসেন** বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-৯ আসনের সংসদ সদস্য ছিলেন।

## রাজনৈতিক জীবন
চৌধুরী মোতাহার হোসেন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-৯ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:রাজশাহী বিভাগের ব্যক্তি
মোহাম্মদ মোহসীন

**মোহাম্মদ মোহসীন** (২১ মে ১৯৩১– ৮ অক্টোবর ২০০৪) ছিলেন বাংলাদেশি আইনজীবী, মুক্তিযোদ্ধা ও রাজনীতিবিদ। তিনি তৎকালীন রাজশাহী-১০ ও রাজশাহী-১১ আসনের সংসদ সদস্য ছিলেন।

## প্রারম্ভিক জীবন
মোহাম্মদ মোহসীন ২১ মে ১৯৩১ সালে তৎকালীন ব্রিটিশ ভারতের চাঁপাইনবাবগঞ্জের শিবগঞ্জের বিনোদপুর ইউনিয়নের কবিরাজটোলা গ্রামে জন্মগ্রহণ করেন। তার পিতার নাম আব্দুল আজিজ ও মাতার নাম আয়না বেগম।

তিনি ১৯৪৭ সালে চাঁপাইনবাবগঞ্জের শিবগঞ্জের দাদনচক হাই মাদ্রাসা থেকে ম্যাট্রিকুলেশন পাস করেন। ১৯৫০ সালে রাজশাহী গভ. কলেজ থেকে বিএ এবং ১৯৫৭ সালে রাজশাহী বিশ্ববিদ্যালয় থেকে এলএলবি ডিগ্রী লাভ করেন।

১৯৫৭ পরবর্তী সময়ে পরিবারসহ চাঁপাইনবাবগঞ্জের বিনোদপুর থেকে রাজশাহী শহরে স্থায়ী হোন। ব্যক্তিগত জীবনে তিন ছেলে ও দুই মেয়ের জনক।

## কর্মজীবন
মোহাম্মদ মোহসীন আইনজীবী ছিলেন। তিনি ১৯৭২-১৯৭৬ সাল পর্যন্ত বৃহত্তর রাজশাহী জেলার জিপি (গভ. প্লিডার) ছিলেন।

তিনি রাজশাহী আইন কলেজে দীর্ঘদিন শিক্ষকতা করেন। মৃত্যুবধি রাজশাহী আইন কলেজের গভর্নিং বডির প্রতিষ্ঠাতা-সভাপতির দায়িত্ব পালন করেন।

তিনি সোনালী ব্যাংকের পরিচালক ছিলেন।

তিনি রাজশাহী জেলা জাতীয় যক্ষা সমিতির নির্বাহী সদস্য, রাজশাহী হোমিওপ্যাথ কলেজর নির্বাহী সদস্য, রাজশাহী বিশ্ববিদ্যালয়ের নির্বাচিত একাধিকবারের সিনেট এবং সিন্ডিকেট সদস্য ছিলেন।

## রাজনৈতিক জীবন
মোহাম্মদ মোহসীন ১৯৬২ পরবর্তী সময়ে দুই মেয়াদে বৃহত্তর রাজশাহী শহর আওয়ামী লীগের সভাপতি ছিলেন। তিনি ১৯৬৮-১৯৭৩ সালে রাজশাহী জেলা আওয়ামী লীগের সাংগঠনিক সম্পাদক ও পরবর্তীতে একাধিকবার রাজশাহী জেলা আওয়ামী লীগের সাধারণ সম্পাদক এবং সভাপতির হিসেবে দায়িত্ব পালন করেন।

১৯৭০ সালের তৎকালীন পাকিস্তানের সাধারণ নির্বাচনে প্রাদেশিক পরিষদে আওয়ামীলীগ পার্লামেন্টারী বোর্ড কর্তৃক রাজশাহীর বোয়ালিয়া-পবা-তানোর-গোদাগাড়ী এলাকা থেকে এমএনএ প্রার্থী হিসেবে নৌকার মনোনয়ন পেলেও ব্যক্তিগত কারণে নির্বাচন করেননি।

১৯৭১ সালে রাজশাহী সংগ্রাম পরিষদের আহ্বায়কের দায়িত্ব পালন করেন। ১৯৭১ সালে মুক্তিযুদ্ধকালীন সময়ে ভারতের মুর্শিদাবাদের পানিপিয়া ক্যাম্পের ইনচার্জের দায়িত্ব পালন করেন। প্রায় ১০০০ মুক্তিযোদ্ধাকে প্রশিক্ষণ দেন। সংগঠক হিসেবে তিনি মুক্তিযুদ্ধে অবদান রাখেন।

প্রথম জাতীয় সংসদের ১৯৭৫ সালের উপ-নির্বাচনে বাকশাল পদ্ধতিতে তৎকালীন রাজশাহী-১১ আসনে (রাজশাহী সদর-বোয়ালিয়া-পবা) সংসদ সদস্য মনোনীত হন।

তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রাজশাহী-১০ আসন থেকে সংসদ সদস্য নির্বাচিত হন।

## মৃত্যু
মোহাম্মদ মোহসীন ৮ অক্টোবর ২০০৪ সালে মৃত্যুবরণ করেন।

## তথ্যসূত্র

বিষয়শ্রেণী:১৯৩১-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউ গভর্নমেন্ট ডিগ্রী কলেজ, রাজশাহীর প্রাক্তন শিক্ষার্থী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:চাঁপাইনবাবগঞ্জ জেলার রাজনীতিবিদ
বিষয়শ্রেণী:চাঁপাইনবাবগঞ্জ জেলার আইনজীবী
বিষয়শ্রেণী:রাজশাহী জেলার রাজনীতিবিদ
বিষয়শ্রেণী:রাজশাহী জেলার আইনজীবী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:প্রথম জাতীয় সংসদ সদস্য
বিষয়শ্রেণী:দ্বিতীয় জাতীয় সংসদ সদস্য
সানওয়াপ্টা গিরিপথ

**সানওয়াপ্টা গিরিপথ** কানাডার আলবার্টা প্রদেশের কানাডিয় রকি পর্বতমালার মাঝে অবস্থিত গিরিপথ। 'সানওয়াপ্টা' শব্দটি *স্টোনি ইন্ডিয়ান* জাতীগোষ্টির ভাষা হতে উদ্ভূত, যার অর্থ 'উত্তাল বা অশান্ত নদী'। শব্দটি সানওয়াপ্টা নদীর নামকরণে ব্যবহার করা হইয়েছিল। নদীর নামানুসারে এই গিরিপিথের নামকরণ করা হয়।

## অভিগম্যতা
গিরিপথটিকে ব্যানফ ও জেসপার জাতীয় উদ্যানের সীমানা নির্দেশ করে। 'আইসফিল্ডস পার্কওয়ে' নামে পরিচিত আলবার্টা মহাসড়ক ৯৩ গিরিপথটির মধ্যদিয়ে চলে গেছে। ব্যানফ জাতীয় উদ্যানের 'বো' চূড়ার পর গিরিপথটি আইসফিল্ডস পার্কওয়ে'র দ্বিতীয় সর্বোচ্চ উঁচু স্থান।

## ভৌগোলিক গুরুত্ব
সানওয়াপ্টা গিরিপথ আথাবাস্কা পর্বত ও নাইজেল পর্বতের মধ্যে থাকা ফাঁকা স্থানের সর্বনিম্ন বিন্দু অবস্থিত। এটি আথাবাস্কা নদী ও উত্তর সাসক্যাচুয়ান নদীর জল নিষ্কাশন ব্যবস্থার বিভাজন করে। গিরিপথটি আথাবাস্কা নদীর জলবিভাজিকার উত্তর এবং উত্তর সাসক্যাচুয়ান নদীর জল বিভাজিকার দক্ষিণ সীমানা হিসেবে চিহ্নিত। এই গিরিপথের উত্তর দিকের পানি প্রবাহ ম্যাকেনজি নদী দিয়ে উত্তর মহাসাগরে মিশেছে, অন্যদিকে দক্ষিণের নদী গুলির পানি প্রেইরি অঞ্চল অতিক্রম করে সাসক্যাচুয়ান নদী এবং নেলসন নদী হয়ে হাডসন সাগর এবং আটলান্টিক মহাসাগরে গেছে।

## আরো দেখুন

* সানওয়াপ্টা নদী
* সানওয়াপ্টা পর্বত

## তথ্যসূত্র

বিষয়শ্রেণী:কানাডার গিরিপথ
বিষয়শ্রেণী:সানওয়াপ্টা
বিষয়শ্রেণী:জেসপার জাতীয় উদ্যান
বিষয়শ্রেণী:ব্যানফ‌ জাতীয় উদ্যান
একক ঝিল্লি মতবাদ

থাম্ব|সাধারণ কোষ ঝিল্লি
থাম্ব|কোষঝিল্লিতে ফসফোলিপিডের বিন্যাস
রবার্টসনের **একক ঝিল্লি মতবাদ** হলো ১৯৫৯ সালে জে ডেভিড রবার্টসন কর্তৃক প্রস্তাবিত একটি মতবাদ। ১৯৩৫ সালে ডেনিয়েলি এবং ডেভসনের প্রস্তাবিত জৈবঝিল্লি মতবাদের ওপর ভিত্তি করে নতুন মতবাদটি প্রস্তাবিত হয়। রবার্টসনের মতবাদ অনুসারে জৈবঝিল্লি বা বায়োমেমব্রেন তিন স্তরবিশিষ্ট; যার মধ্যে দুইস্তর প্রোটিন এবং অপর স্তরটি ফসফোলিপিড দ্বারা গঠিত। দ্বিস্তরী ফসফোলিপিড (ফসফোলিপিড বাইলেয়ার) ২৫-৩৫ Å পুরু এবং প্রতিটি প্রোটিন স্তর ২০-২৫ Å পুরু (সর্বমোট ৬৫-৮৫ Å)। রবার্টসন কোষঝিল্লিতে ইলেকট্রন বর্ষণ (ইলেকট্রন বোম্বার্ডমেন্ট) পদ্ধতি ব্যবহার করেন এবং দুইটি স্বতন্ত্র অঞ্চল, ইলেকট্রন-স্বচ্ছ অঞ্চল ও ইলেকট্রন-ঘন অঞ্চল, দেখতে পান। ব্রাউনের মতে, ঝিল্লিতে দুইটি ইলেকট্রন ঘন অঞ্চল এবং মাঝখানে একটি ইলেকট্রন স্বচ্ছ অঞ্চল বিদ্যমান। দুইটি ইলেকট্রন ঘন ও ইলেকট্রন স্বচ্ছ অঞ্চলের এই ব্যবস্থাকে ত্রিস্তরী ঝিল্লি মতবাদ বলা হয়। ইলেকট্রন ঘন অঞ্চলটি হলো মূলত বর্ধিত প্রোটিনের (বিটা প্রোটিন) স্তর।

## তথ্যসূত্র

বিষয়শ্রেণী:কোষ জীববিজ্ঞান
প্যায়ার কিয়ে জা

**প্যায়ার কিয়ে জা** () হচ্ছে ১৯৬৬ সালে মুক্তিপ্রাপ্ত একটি হিন্দি চলচ্চিত্র। প্রণয়ধর্মী এবং কিছুটা হাস্যরসাত্মক এই চলচ্চিত্রটির পরিচালক ছিলেন সি. ভি. শ্রীধর, তার নিজেরই পরিচালিত তামিল চলচ্চিত্র *[[কাদালিক্কা নেরামিল্লাই]]* (১৯৬৪) চলচ্চিত্রের পুনঃনির্মাণ ছিলো এই হিন্দি চলচ্চিত্রটি। চলচ্চিত্রটি অভিনয় করেছিলেন শশী কাপুর, মুমতাজ, মেহমুদ, কিশোর কুমার, কল্পনা মোহন, ওম প্রকাশ এবং রাজাশ্রী। চলচ্চিত্রটি মোটামুটি দর্শকপ্রিয় ছিলো।

## কাহিনী
বিধবা রামলাল (ওম প্রকাশ) দুই পুত্র ও এক পুত্রের সাথে ভারতের পুুনার কাছে একটি ধনী জীবনযাপন করেন। তাঁর মেয়ে মালতী (কল্পনা) একজন বিজ্ঞান স্নাতক; নির্মলা (রাজশ্রী), একটি ম্যাট্রিক এবং পুত্র আত্মা (মেহমুদ), যিনি তার বাবা চান একটি হিন্দি চলচ্চিত্রের অর্থায়নের জন্য, যা তিনি নিজেই "ওয়াহ ওয়াহ প্রোডাকশনস" ব্যানারে প্রযোজনা করবেন, তিনি এমনকি একটি নগ্ন এবং সেক্সি সাইন আপ করেছেন। রমলালের এস্টেট ম্যানেজার কন্যা মিনা প্রিয়দর্শিনী (মমতাজ) মহিলা চরিত্রে অভিনয় করতে। রামলাল তার মেয়েদের এমন পরিবারে বিবাহ করতে চান যা তার চেয়ে ধনী। তিনি তার এস্টেট দেখাশোনা করার জন্য একজন সহকারী ব্যবস্থাপক, অশোক বর্মা (শশী কাপুর)কে নিয়োগ করেন, কিন্তু যখন তিনি জানতে পারেন যে তিনি তার মেয়েদের সাথে খারাপ ব্যবহার করেছেন। রামলালের সামনের উঠোনে তাঁবু রেখে অশোক প্রতিবাদ করলেন। তারপরে বৃদ্ধ (পুরুষ) ছদ্মবেশে অশোকের বন্ধু শ্যাম (কিশোর কুমার) রামলালের সাথে দেখা করতে আসেন, তিনি নিজেকে রাই বাহাদুর গঙ্গা প্রসাদ বলে পরিচয় দেন এবং দাবি করেন যে তিনি খুব ধনী এবং অশোকের বিচ্ছিন্ন পিতা। রামলাল এই সুযোগটি কাজে লাগিয়ে রাই বাহাদুরকে অশোককে তার একটি কন্যার সাথে বিয়ে দিতে বলে। অশোক ও তার বাবা মিলিত হয়েছিলেন, এবং অশোক নির্মলাকে বিয়ে করার সিদ্ধান্ত নেন। তারপরে রামলাল আর একজন দর্শনার্থী পেলেন, এক ধনী প্রবীণ পুরুষ যার নাম দেবরাজ (চমন পুরি), যিনি স্কুলকালীন সময়ে রামলালকে জানতেন। রামলাল ও দেবরাজ পুরাতন কালের কথা বলেছিলেন এবং দেবরাজের ছেলে শ্যামের সাথে মালতীর বিয়ে ঠিক করেছিলেন। রামলাল রায়রাজ বাহাদুরের সাথে দেবরাজের সাথে পরিচয় করিয়ে দিয়েছিলেন এবং উভয়ের বিবাহের জন্য প্রস্তুতি শুরু করেছিলেন - খুব তাড়াতাড়ি জানেন যে তিনি জানতে পারবেন যে দেবরাজের ছেলে নিখোঁজ হয়েছে, সম্ভবত তার বাবা তাঁর জন্য বেছে নেওয়া কাউকে বিয়ে করতে অস্বীকার করেছেন; ; দেবরাজ জানতে পারে যে অশোক আসলে একজন দরিদ্র স্কুল-শিক্ষক (শিবরাজ) এর ছেলে। এবং রমলালকে প্রকাশ করেছে যে রাই বাহাদুর একটি জালিয়াতি, অশোক ও শ্যামকে পুলিশ রামলালের সাথে প্রতারণা করার জন্য আটক করেছে, ফলে বিশৃঙ্খলা সৃষ্টি হয়েছিল, শেষ পর্যন্ত সমস্ত বিষয় এবং ভুল বোঝাবুঝির বিষয়টি পরিষ্কার হয়ে যায় এবং তারা পরে সুখেই বেঁচে থাকে।
## অভিনয়ে
*শশী কাপুর - অশোক বর্মা
*মুমতাজ - মীনা প্রিয়দর্শিনী
*কিশোর কুমার - শ্যাম/রাজ বাহাদুর গঙ্গা প্রসাদ
*মেহমুদ - আত্মা
*কল্পনা মোহন - মালতি
*রাজাশ্রী - নির্মলা
*ওম প্রকাশ - রামলাল

## সঙ্গীত
চলচ্চিত্রটির সঙ্গীত পরিচালক ছিলেন লক্ষ্মীকান্ত-প্যায়ারেলাল।

## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৬৬-এর চলচ্চিত্র
বিষয়শ্রেণী:১৯৬০-এর দশকের হিন্দি ভাষার চলচ্চিত্র
বিষয়শ্রেণী:লক্ষ্মীকান্ত-প্যায়ারেলাল সুরারোপিত চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:তামিল চলচ্চিত্রের হিন্দি পুনর্নির্মাণ
ওয়ার্লপুল নদী

**ওয়ার্লপুল নদী** কানাডার আলবার্টা প্রদেশের জেসপার জাতীয় উদ্যানে অবস্থিত, কানাডিয় রকি পর্বতমালার মধ্য দিয়ে বয়ে যাওয়া ছোট নদী। নদীটির উৎস আথাবাস্কা গিরিপথে এবং মোহনা আথাবাস্কা নদীতে। ১৮৫৯ সালে স্যার জেমস হেক্টর এই নদীর নামকরণ করেন। তিনি এই নদীর স্রোতে প্রচুর জলাবর্ত(ইংরেজিঃওয়ার্লপুল) থাকার কথা তার নথীতে উল্লেখ করেছিলেন। নদীটি আলবার্টা রকি অঞ্চলের মধ্যে আথাবাস্কা নদীর থাকা প্রাথমিক উপনদী গুলির একটি।
## প্রবাহ
ওয়ার্লপুল নদীর উৎপত্তি আথাবাস্কা গিরিপথে, হুকার বরফক্ষেত্র ও ব্রাউন পর্বতের বরফক্ষেত্রের বারিপাত ও গলিত বরফ এই নদীর প্রবাহের মূল উৎস। এটি আলবার্টা মহাসড়ক ৯৩এ-এর নীচ দিয়ে অতিক্রমের আগে উৎস হতে উত্তর দিকে প্রবাহিত হয়েছে, এই প্রবাহে মধ্য ওয়ার্লপুল নদীর মোহনা যুক্ত আছে। মহাসড়ক অতিক্রমের পর এটি জেসপার নগরের দক্ষিণে আথাবাস্কা নদীর সাথে মিশেছে। আথাবাস্কা নদীতে পতিত হওয়ার আগ পর্যন্ত এই নদীটি মোএব হ্রদ সড়কের সমান্তলারে প্রবাহিত হয়েছে।

## উপনদী
ওয়ার্লপুল নদীর উপনদী সমূহঃ-
* স্কট নালী
* রস কক্স নালী
* মধ্য ওয়ার্লপুল নদী
* ডাইভারজেন্স নালী
* সাইমন নালী
## তথ্যসূত্র

বিষয়শ্রেণী:আথাবাস্কা নদীর উপনদী
বিষয়শ্রেণী:আলবার্টার নদী
বিষয়শ্রেণী:জেসপার জাতীয় উদ্যান
আফগানিস্তানে যুদ্ধ

**আফগানিস্তানে যুদ্ধ বা** **আফগান যুদ্ধ** **বা** **আফগান গৃহযুদ্ধ** দ্বারা উল্লেখ করা যেতে পারে:

* আলেকজান্ডার কর্তৃক আফগানিস্তান বিজয় (খ্রিস্টপূর্ব ৩৩০–খ্রীস্টপূর্ব ৩২৭)।
* আফগানিস্তানে ইসলাম বিজয় (৬৩৭–৭০৯ খ্রি.)
* মঙ্গোল সাম্রাজ্য কর্তৃক আফগানিস্তান বিজয় ( ১৩ শতক), মধ্য এশিয়ায় মঙ্গোল আক্রমণ।
* আফগানিস্তান নিয়ন্ত্রণের জন্য পারসিকদের বিরুদ্ধে মুঘল সাম্রাজ্যের বিভিন্ন প্রচারণা।
* মোগল সাম্রাজ্যের পতনের ফলে দুররানীদের পার্সিক আগ্রাসন কাটিয়ে উঠা।
* ব্রিটিশ-আফগান যুদ্ধসমূহ :
** প্রথম ইঙ্গো-আফগান যুদ্ধ (১৮৩৯–৪২)
** দ্বিতীয় ইঙ্গো-আফগান যুদ্ধ (১৮৭৮–১৮৮১)
** তৃতীয় ইঙ্গো-আফগান যুদ্ধ (১৯১৯)
* পাঞ্জদেহের ঘটনা (১৮৮৫)
* আফগান গৃহযুদ্ধে (১৯২৮-১৯২৯) **শিনওয়ারী** এবং **সাক্কউইসত্** দ্বারা বিদ্রোহ হয়। যার ফলস্বরুপ তারা পরবর্তী ৯ মাসের জন্য রাজধানী শহর দখল করে।
* আফগানিস্তানের সংঘাত (১৯৭৮– বর্তমান) :
** সওর বিপ্লব (১৯৭৮), কমিউনিস্ট বিদ্রোহ
** সোভিয়েত – আফগান যুদ্ধ (১৯৭৮-১৯৮৯), সোভিয়েত ইউনিয়নের সম্পৃক্ততা
** আফগান গৃহযুদ্ধ (১৯৮৯-৯২), কমিউনিস্ট নজিবুল্লাহ সরকারের পতন।
** আফগান গৃহযুদ্ধ (১৯৯২-৯৬), তালেবানদের বেশিরভাগ আফগানিস্তান নিয়ন্ত্রণ করা, উত্তর অ্যালায়েন্স উত্তর আফগানিস্তানকে নিয়ন্ত্রণ করা
** আফগান গৃহযুদ্ধ (১৯৯৬–২০০১), তালেবান সরকার আফগানিস্তানের বেশিরভাগ অংশ নিয়ন্ত্রণ করেছিল।
** আফগান যুদ্ধ (২০০১–বর্তমান), আফগানে মার্কিন আগ্রাসনের পরে এবং ২০১৫ সালের পর থেকে ন্যাটোর সহায়তায় তালিবান, আল কায়েদা, আইএসআইএল বিদ্রোহের বিরুদ্ধে অবস্থান।
**
আফগানিস্তানে আইএসআইএল–তালেবান সংঘাত

বিষয়শ্রেণী:আফগানিস্তানের সামরিক ইতিহাস
জামান (সাইপ্রাস)

***জামান*** (তুর্কি অর্থ “সময়”) ছিল প্রথম তুর্কি সাইপ্রিয়ট পত্রিকা।

প্রথম সংস্করণ ২৫ ডিসেম্বর ১৮৯১-এ প্রদর্শিত হয়েছিল, যখন অটোমান ফসল হল প্রকাশের সময়। যদিও ব্যবসায়ী হ্যাসি ডার্ভিস এফেন্দিকে একজন সরকারি ব্যবসায়ী হিসাবে নাম দেওয়া হয়েছিল, তবুও ওসমানিশ কাটার হলটি ছিল প্রকৃত মালিক।

শুরুতে প্রকৃত *জামানের পাশেই বের হয়েছিল*, তবুও আরও সাতটি বিভিন্ন ভাষায় প্রকাশ হয়েছিল:

* *দ্য টাইমস অফ সাইপ্রাস* : ইংরেজিতে সাপ্তাহিক সংস্করণ
* *দ্য ওল*  : ইংরেজিতে সাপ্তাহিক সংস্করণ। কাইপ্রস: আধুনিক গ্রিক ভাষায় সাপ্তাহিক সংস্করণ
* *ফনি তিস কিপ্রউ* : আধুনিক গ্রিক ভাষায় সাপ্তাহিক সংস্করণ
* *স্যালপিংকস* : আধুনিক গ্রিক ভাষায় সাপ্তাহিক সংস্করণে
* *এনোসিস* : সাপ্তাহিক সংস্করণ, আধুনিক গ্রিক ভাষায়
* *ইভাগোরাস* : আধুনিক গ্রিক ভাষায় সাপ্তাহিক সংস্করণ

বিষয়শ্রেণী:বিলুপ্ত সংবাদপত্র
বিষয়শ্রেণী:সাইপ্রাসের সংবাদপত্র
বিষয়শ্রেণী:তুর্কি ভাষার সংবাদপত্র
বিষয়শ্রেণী:সাপ্তাহিক সংবাদপত্র
২০২০–২১ পাকিস্তান ক্রিকেট দলের জিম্বাবুয়ে সফর

পাকিস্তান ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য জিম্বাবুয়ে সফর করে, যা এপ্রিল থেকে মে ২০২১-এ অনুষ্ঠিত হয়। জিম্বাবুয়েতে পাকিস্তানের এই সফরটি দক্ষিণ আফ্রিকা সফরের পরপরই তৈরি করা হয়।

## দলীয় সদস্য

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## টেস্ট সিরিজ
### ১ম টেস্ট

### ২য় টেস্ট

## তথ্যসূত্র

## বহিঃসংযোগ

বিষয়শ্রেণী:২০২০–২১ আন্তর্জাতিক ক্রিকেট প্রতিযোগিতা
বিষয়শ্রেণী:২০২১-এ পাকিস্তানি ক্রিকেট
বিষয়শ্রেণী:২০২১-এ জিম্বাবুয়ের ক্রিকেট
বিষয়শ্রেণী:পাকিস্তান ক্রিকেট দলের জিম্বাবুয়ে সফর